Diari Oficial de la Generalitat Valenciana


Sumari del DOGV 8933, del 23-10-2020 (2020/8739)

RESOLUCIÓ de 21 d'octubre de 2020, del director general de LABORA Servei Valencià d'Ocupació i Formació, per la qual es corregeix l'origen dels fons i s'incrementa l'import global màxim establit en la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys d'edat, desocupades com a conseqüència de la conjuntura derivada per la Covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8933

Data del DOGV
:   23-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8739


Data del document
:   21-10-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 21 d'octubre de 2020, del director general de LABORA Servei Valencià d'Ocupació i Formació, per la qual es corregeix l'origen dels fons i s'incrementa l'import global màxim establit en la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys d'edat, desocupades com a conseqüència de la conjuntura derivada per la Covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2020/8739]  
  
  
  
En el Diari Oficial de la Generalitat Valenciana d'11 d'agost de 2020 es va publicar la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys d'edat, desocupades com a conseqüència de la conjuntura derivada per la Covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
En el resolc primer de la Resolució de 7 d'agost de 2020 s'estableix que aquestes subvencions es finançaran a càrrec del capítol 4, codi de línia S2941000, del subprograma 322.51, Foment d'ocupació, per un import global màxim estimat de 81.051.179 euros, fons procedents del Servei Públic d'Ocupació Estatal (si bé realment 30.896.749 euros són fons propis de la Generalitat i 8.995.000 euros són fons procedents del Servei Públic d'Ocupació Estatal). Així mateix s'estableix que «La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar-hi noves sol·licituds ni l'inici de nou còmput de termini per a resoldre-les»  
  
Atés que l'import de les sol·licituds presentades supera l'import global màxim estimat en la resolució de convocatòria, i en haver-hi disponibilitat pressupostària derivada del supòsit previst en l'article 11.2a 1r del Decret 77/2019, cal incrementar la dotació inicial a fi de garantir un major grau de compliment de l'objecte d'aquesta actuació.  
  
En virtut del que s'ha exposat, i de conformitat amb el que s'estableix en l'article 56.2 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, i amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Correcció d'errors  
Corregir el resolc primer de la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys d'edat, desocupades com a conseqüència de la conjuntura derivada per la Covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (DOGV 11.08.2020), de manera que:  
On diu:  
«Aquestes subvencions es finançaran a càrrec del capítol 4, codi de línia S2941000, del subprograma 322.51, Foment d'ocupació, per un import global màxim estimat de 35.509.736 euros, fons procedents del Servei Públic d'Ocupació Estatal»;  
Ha de dir:  
«Aquestes subvencions es finançaran a càrrec del capítol 4, codi de línia S2941000, del subprograma 322.51, Foment d'ocupació, per un import global màxim estimat de 90.977.663 euros, dels quals 20.780.976 euros són fons propis de la Generalitat i 8.995.000 euros són fons procedents del Servei Públic d'Ocupació Estatal».  
  
Segon. Increment de la dotació  
Augmentar l'import de la dotació establida en la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys d'edat, desocupades com a conseqüència de la conjuntura derivada per la Covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (DOGV 11.08.2020), a càrrec del capítol 4, codi de línia S2941000, del subprograma 322.51, Foment d'ocupació, segons es detalla a continuació:  
Dotació inicial estimada: 02.345.043 euros.  
Increment: 820.000 euros.  
Dotació final: 52.443.567 euros dels quals 45.620.815 euros són fons propis i 9.815.000 euros són fons procedents del Servei Públic d'Ocupació Estatal.  
  
Tercer. Entrada en vigor  
Aquesta resolució entrarà en vigor el dia de la signatura.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la seua publicació, davant el corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 21 d'octubre de 2020.- El director general de LABORA Servei Valencià d'Ocupació i Formació: Enric Nomdedéu i Biosca.